**BĖGIMO SU AUKŠTAKULNIAIS TAISYKLĖS**

**I. BENDROJI DALIS**

1. Dainavos kino teatras, Alytaus miesto teatras ir Alytaus miesto savivaldybė 2023 m. rugpjūčio 17 d. organizuoja pramoginį renginį – bėgimą su aukštakulniais.

**II. RENGINIO VIETA, LAIKAS IR EIGA**

1. Data – 2023 m. rugpjūčio 17 d.
2. Vieta – Dainų slėnis, Alytus
3. Programa:

20:00 – muzikinis intarpas

20:15 – bėgimai su kostiumais

20:25 – muzikinis intarpas

20:30 – finalinis bėgimas su kostiumais

20:35 – bėgimas mini bikini rungtyje

20:45 – muzikinis intarpas

20:50 – finalinis bėgimas mini bikini

20:55- apdovanojimai

21:00 – kinas

1. Organizatoriai pasilieka sau teisę keisti rungčių laikus.

**III. DALYVIAI**

1. Visi dalyviai pramoginiame bėgime dalyvauja laisva valia, niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei savo parašu įsipareigoja renginio organizatoriams dėl to nereikšti jokių pretenzijų.
2. Renginyje gali dalyvauti asmenys nuo 18 metų.
3. Dalyviai šiame renginyje nėra skirstomi pagal amžių ar lytį.
4. Renginio dalyvio registracija dalyvauti renginyje tuo pačiu reiškia ir tai, kad jis sutinka su tuo, kad organizatoriai visas renginio metu padarytas nuotraukas bei filmuotą medžiagą galės laisvai – be atskiro sutikimo, naudoti rinkodaros tikslais.

**IV. SPECIALIOS SĄLYGOS IR APRIBOJIMAI**

1. Registruotis į bet kurią rungtį galima tik savo vardu.
2. Savo numerį perduoti kitam dalyviui draudžiama. Tai padarius dalyviai bus diskvalifikuojami, o rezultatai į varžybų protokolą – neįtraukiami.
3. Kiekvienas dalyvis, varžybose privalo turėti ant marškinėlių (priekio/krūtinės) tvarkingai, matomoje vietoje pritvirtintą numerį.
4. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.
5. Renginio metu draudžiama trasoje vedžiotis gyvūnus.
6. Varžybų dalyviams nukrypti nuo bėgimo trasos be teisėjo leidimo yra draudžiama. Dalyviai, pažeidę šią taisyklę, bus diskvalifikuojami.
7. Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 30 Eur mokestį, kuris grąžinamas tik tuo atveju, jeigu Apeliacinė komisija (bėgimo direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.
8. Esant nepalankioms oro sąlygoms, bėgimo data gali būti keičiama.

**V. REGISTRACIJA**

1. Visi dalyviai registruojasi internetinėje svetainėje – <https://docs.google.com/forms/d/e/1FAIpQLSftB-28lG9mh9xV338_CXaVOF5RteHpvHeWQ4gyQrY8ga90bw/viewform>
2. Registracija internetinėje svetainėje vyksta iki 2023-08-16 d. 24.00 val. Organizatoriai pasilieka teisę stabdyti registraciją nepasibaigus jos laikui.
3. Numerių atsiėmimas vyks rugpjūčio 17 d. prieš startą.
4. Į rungties startinį protokolą įtraukiamas tik tinkamai registracijos formą užpildęs dalyvis.

**VI. RUNGTIES TRASA**

1. Startas ir finišas – Alytaus Dainų slėnyje
2. Nuotolis – 60 metrų
3. Danga – asfaltas

**VII. APDOVANOJIMAI**

1. Rungčių prizininkai bus apdovanoti prizais.